डेरा प्रकरण मामलों में हाईकोर्ट में 28 नवंबर को स्टेटस रिपोर्ट भी सौंपी जानी है। उस रिपोर्ट के तहत यह बताना होगा कि हरियाणा पुलिस ने चार हफ्तों के दौरान डेरा प्रकरण के आरोपियों के खिलाफ क्या कार्रवाई की। कितने आरोपी पकड़े। कितने अभी तक फरार हैं। उनको पकड़ने के लिए किस तरह के प्रयास किए गए। हाईकोर्ट ने पिछली सुनवाई के दौरान पुलिस की ढुलमुल कार्रवाई पर नाखुश होकर पुलिस को फटकार लगाते हुए निर्देश दिए कि चार हफ्तों में फरार आरोपियों की भी धरपकड़ की जाए। उसी फटकार का नतीजा है कि डेरा के वाइस चेयरमैन डॉ. नैन पुलिस की गिरफ्त में आए। लेकिन डेरा के मुख्य प्रवक्ता डॉ. आदित्य इंसां भी अभी तक पुलिस की गिरफ्त से बाहर ही है।